

**Экспортты дамыту мен экспортты мемлекеттік қолдаудың кешенді жүйесін қалыптастыру мәселелері жөнінде ведомствоаралық комиссия құру туралы**

***Күшін жойған***

Қазақстан Республикасы Премьер-Министрінің 2019 жылғы 14 мамырдағы № 81-ө өкімі. Күші жойылды - Қазақстан Республикасы Премьер-Министрінің 2020 жылғы 11 наурыздағы № 47-ө өкімімен.

      Ескерту. Күші жойылды – ҚР Премьер-Министрінің 11.03.2020 № 47-ө өкімімен.

      Экспорттауды дамыту мен экспортты мемлекеттік қолдаудың кешенді жүйесін қалыптастыру саласындағы мемлекеттік басқару жүйесін жетілдіру мақсатында:

      1. Экспортты дамыту мен экспортты мемлекеттік қолдаудың кешенді жүйесін қалыптастыру мәселелері жөнінде ведомствоаралық комиссия (бұдан әрі – Комиссия) құрылсын.

      2. Қоса беріліп отырған:

      1) Комиссияның құрамы;

      2) Комиссия туралы ереже бекітілсін.

|  |  |
| --- | --- |
| *Премьер-Министр* | *А. Мамин* |

|  |  |
| --- | --- |
|  | Қазақстан Республикасы Премьер-Министрінің 2019 жылғы 14 мамырдағы  № 81 өкімімен бекітілген |

**Экспортты дамыту мен экспортты мемлекеттік қолдаудың кешенді жүйесін қалыптастыру жөніндегі ведомствоаралық комиссияның құрамы**

      Қазақстан Республикасы Премьер-Министрінің орынбасары, төраға

      Қазақстан Республикасының Индустрия және инфрақұрылымдық даму вице-министрі, төрағаның орынбасары

      Қазақстан Республикасы Индустрия және инфрақұрылымдық даму министрлігінің департамент директоры, хатшы

      Қазақстан Республикасының Ұлттық экономика вице-министрі

      Қазақстан Республикасының Әділет вице-министрі

      Қазақстан Республикасының Энергетика вице-министрі

      Қазақстан Республикасының Ауыл шаруашылығы вице-министрі

      Қазақстан Республикасының Қаржы вице-министрі

      Қазақстан Республикасы Сыртқы істер министрінің орынбасары

      Қазақстан Республикасының Цифрлық даму, қорғаныс және аэроғарыш өнеркәсібі вице-министрі

      облыстар мен республикалық маңызы бар қалалар әкімдерінің орынбасарлары.

|  |  |
| --- | --- |
|  |  |
|  | Қазақстан Республикасы Премьер-Министрінің 2019 жылғы 14 мамырдағы  № 81 өкімімен бекітілген |

**Экспортты дамыту мен экспортты мемлекеттік қолдаудың кешенді жүйесін қалыптастыру мәселелері жөніндегі ведомствоаралық комиссиясы туралы ереже 1-тарау. Жалпы ережелер**

      1. Экспортты дамыту мен экспортты мемлекеттік қолдаудың кешенді жүйесін қалыптастыру мәселелері жөніндегі ведомствоаралық комиссиясы (бұдан әрі – Комиссия) Қазақстан Республикасының Үкіметі жанындағы консультациялық-кеңесші орган болып табылады.

      2. Комиссия өз қызметінде Қазақстан Республикасының Конституциясын және заңдарын, Қазақстан Республикасы Президентінің және Үкіметінің актілерін және Қазақстан Республикасының өзге де нормативтік құқықтық актілерін, халықаралық шарттарын, сондай-ақ осы Ережені басшылыққа алады.

      3. Қазақстан Республикасының Индустрия және инфрақұрылымдық даму министрлігі Комиссияның жұмыс органы болып табылады.

      4. Комиссия отырыстары қажеттілігіне қарай өткізіледі.

**2-тарау. Комиссияның негізгі міндеті**

      5. Комиссияның негізгі міндеті:

      экспорттық қызмет саласындағы Қазақстан Республикасының заңнамасын, тауарларды экспорттау кезінде отандық өндiрушiлердi мемлекеттiк қолдау жөніндегі шараларды жетiлдiру;

      өңірлік экспорттық кеңестердің проблемалық мәселелерін қарастыру;

      Экспорттық саясат жөніндегі кеңесте қабылданған шешімдерді орындау бойынша жол карталарын әзірлеу мен мониторингін жүргізу;

      тауарлар экспорты кезінде туындайтын кедергілер мен шектеулерді жою бойынша ұсыныстар әзірлеу болып табылады.

**3-тарау. Комиссияның қызметін ұйымдастыру**

      6. Комиссия қызметінің ұйымдастырылуы мен жұмыс тәртібі Қазақстан Республикасы Үкіметінің 1999 жылғы 16 наурыздағы № 247 қаулысымен бекітілген Қазақстан Республикасы Үкіметінің жанындағы консультациялық-кеңесші органдар мен жұмыс топтарын құру тәртібі, қызметі мен таратылуы туралы нұсқаулыққа сәйкес жүзеге асырылады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК